Nie, 90-dňová lehota na udelenie autorizácie poskytovania sa týka len nových žiadateľov, ktorí zatiaľ žiadnu AVMS neposkytujú. Každá AVMS má byť podľa zákona poskytovaná až po udelení autorizácie jej poskytovania. Ak už AVMS poskytujete a chcete si splniť povinnosť dodatočne požiadať o jej autorizáciu, môžete po podaní žiadosti pokračovať vo svojej činnosti ako doteraz. Rada o vašej žiadosti rozhodne počas 90 dní. Ak AVMS poskytujete ako FO a teda máte voči Rade len oznamovaciu povinnosť, takisto môžete vo vašej činnosti pokračovať ako doteraz, bez ohľadu na to, či vás už Rada vyrozumela o tom, či vaše oznámenie prijala (teda či vyhodnotila, že skutočne poskytujete AVMS).